recursal/SuperWikiNEXT-32B huggingface dataset:
அலெக்ஸாண்டர் பிலிப் டேவிட் (பிப்ரவரி 1, 1946 இல் பிறந்தவர்) கேம்பிரிட்ஜ் பல்கலைக்கழகத்தின் புள்ளிவிபர பேராசிரியராகவும், கேம்பிரிட்ஜ் டார்வின் கல்லூரியின் எமிரேட்ஸ் ஃபெலோவும் ஆவார். அவர் பேய்சியன் புள்ளிவிவரங்களின் முன்னணி ஆதரவாளர் ஆவார்.

அவர் சிட்டி லண்டன் பள்ளி, டிரினிட்டி ஹால், கேம்பிரிட்ஜ் மற்றும் டார்வின் கல்லூரி, கேம்பிரிட்ஜ் ஆகியோர் கல்வி கற்றார்.

அவர் 1969 ஆம் ஆண்டு முதல் 1978 வரை பல்கலைக்கழக கல்லூரி லண்டனில் புள்ளிவிவரங்களில் விரிவுரையாளராக இருந்தார். பின்னர் 1981 ஆம் ஆண்டு வரை அவர் பல்கலைக்கழக பேராசிரியராக இருந்தார். 1982 ஆம் ஆண்டில் அவர் UCL க்கு ஒரு வாசகருக்குத் திரும்பியபோது, புள்ளிவிவரங்களின் பியர்சன் பேராசிரியர் ஆனார். அவர் கேம்பிரிட்ஜ் பல்கலைக்கழகத்தில் புள்ளியியல் பேராசிரியராக 2007 ஆம் ஆண்டில் ஓய்வு பெற்றார்.

அவர் 1969 ஆம் ஆண்டு முதல் 1978 வரை பல்கலைக்கழக கல்லூரி லண்டனில் புள்ளிவிவரங்களில் விரிவுரையாளராக இருந்தார். பின்னர் 1981 ஆம் ஆண்டு வரை அவர் பல்கலைக்கழக பேராசிரியராக இருந்தார். 1982 ஆம் ஆண்டில் அவர் UCL க்கு ஒரு வாசகருக்குத் திரும்பியபோது, புள்ளிவிவரங்களின் பியர்சன் பேராசிரியர் ஆனார். அவர் கேம்பிரிட்ஜ் பல்கலைக்கழகத்தில் புள்ளியியல் பேராசிரியராக 2007 ஆம் ஆண்டில் ஓய்வு பெற்றார்.

ராபர்ட் ஜி. கோவெல், ஸ்டெஃபென் லாரிட்ஸென் மற்றும் டேவிட் ஜே. ஸ்பீஜெல்ஹால்டர் ஆகியோருடன் இணைந்து எழுதப்பட்ட புரோபிலிட்டிக் நெட்வொர்க்ஸ் மற்றும் எக்ஸ்ட்ராப்ட் சிஸ்டம்ஸ் (1999, ஸ்பிரிங்கர்-வெர்லாக்) என்னும் அவருடைய புத்தகம் 2001 பேயெசியன் அனாலிசிஸ்

தேர்ந்தெடுக்கப்பட்ட வெளியீடுகள்
-------------------------------

* Spiegelhalter, David J. A. Philip Dawid, Steffen Lauritzen and Robert G. Cowell "Bayesian analysis in expert systems" in Statistical Science, 8(3), 1993.
* Robert G. Cowell, A. Philip Dawid, David J. Spiegelhalter, "Sequential Model Criticism in Probabilistic Expert Systems." IEEE Trans. Pattern Anal. Mach. Intell. 15(3), 1993
* A. Philip Dawid, Uffe Kjærulff, Steffen Lauritzen, "Hybrid Propagation in Junction Trees." IPMU 1994

குறிப்புகள்
-----------

1. ↑  Guy Medal in Silver, பரணிடப்பட்டது 2008-01-18 at the வந்தவழி இயந்திரம் Royal Statistical Society.

குறிப்புகள்
-----------

* Philip Dawid Bio பரணிடப்பட்டது 2011-07-06 at the வந்தவழி இயந்திரம், Neural Information Processing Systems Foundation. Accessed 27 January 2010

வெளி இணைப்புகள்
---------------

* Philip Dawid homepage, Cambridge University
* Prof Philip Dawid Authorised Biography பரணிடப்பட்டது 2012-08-26 at the வந்தவழி இயந்திரம் at Debrett’s *People of Today*
**வாடெரா** (Wadera) தென்கிழக்கு எத்தியோப்பியாவிலுள்ள ஒரு நகரம். ஒரோமியா பிராந்தியத்தின் போரெனா மண்டலத்தில் அமைந்துள்ள இந்த நகரம், கடல் மட்டத்திலிருந்து 1787 மீட்டர் உயரத்தில், 05° 45'வ நிலநேர்க்கோடு, 39° 19'கி நிலநிரைக்கோடுகளில் அமைந்துள்ளது. அருகிலுள்ள வாடெரா வனப்பகுதியின் பெயரால் இது பெயரிடப்பட்டுள்ளது. வாடெரா மாவட்டத்தின் நிர்வாக மையமாக வாடெரா உள்ளது.

இதன் வழியாகச் சென்று நெகெலேவில் முடிவடையும் முதன்மையான அனைத்து-பருவக் காலச் சாலையில் வாடெரா அமைந்துள்ளது. இந்த நகரம் தொலைபேசி மற்றும் தபால் சேவை ஆகிய இரண்டையும் கொண்டிருக்கிறது. தேசிய மின்வழங்கியிலிருந்து எத்தியோப்பியன் மின்னாற்றல் கழகத்தின் மூலம் மின்சாரம் வழங்கப்படுகிறது.

மக்கள் தொகையியல்
----------------

2005 ஆம் ஆண்டு மத்திய புள்ளிவிவர முகமையின் புள்ளிவிவரங்களின்படி, இந்த நகரத்தில் மொத்தம் 6,999 பேர் உள்ளனர். இவர்களில் 3,537 பேர் ஆண்கள் மற்றும் 3,462 பெண்கள். 1994 ஆம் ஆண்டின் தேசிய மக்கள் தொகை கணக்கெடுப்பின்படி 3,912 பேர் மொத்தம் 1,994 பேர் ஆண்கள் மற்றும் 1,918 பேர் பெண்கள்.

குறிப்புகள்
-----------

1. ↑  Woreda administration sources, as quoted in *Final Report for Aposto-Wendo-Negele* (World Bank Report E1546, vol. 1), pp. 71f
எல்மினா கோட்டை
**எல்மினா கோட்டை** என்பது, முன்னர் *கோல்ட் கோஸ்ட்* என்று அழைக்கப்பட்ட இன்றைய கானாவின் எல்மினாவில் போர்த்துக்கேயரால் அமைக்கப்பட்டது. *சாவோ ஜோர்ஜ் டா மினா* (São Jorge da Mina) என்னும் பெயர் கொண்ட இக்கோட்டை 1482ம் ஆண்டில் கட்டப்பட்டது. கினியாக் குடாப் பகுதியில் அமைக்கப்பட்ட முதல் வணிக மையம் இதுவே. எனவே, சகாராவுக்குக் கீழே எஞ்சியுள்ள மிகப் பழைய ஐரோப்பியரின் கட்டிடம் என்ற பெயரையும் இது பெறுகிறது. முதலில் ஒரு வணிக மையமாகத் தொடங்கிய இது, பின்னர் அத்திலாந்திக் அடிமை வணிகப் பாதையில் ஒரு முக்கியமான தங்கும் இடமாகப் பயன்பட்டது. 1637ம் ஆண்டில் இக்கோட்டையைப் போர்த்துக்கேயரிடம் இருந்து கைப்பற்றிய ஒல்லாந்தர், 1642ல் முழு கோல்ட் கோஸ்ட்டையும் கைப்பற்றினர். ஒல்லாந்தரின் கீழ் அடிமை வணிகம் 1814ம் ஆண்டுவரை தொடர்ந்து இடம் பெற்றது. 1872ல் ஒல்லாந்தரின் கீழிருந்த கோட் கோஸ்ட் முழுவதும் பிரித்தானியப் பேரரசின் கைக்கு மாறியது.

மேற்கோள்கள்
-----------

1. ↑  "Elmina Castle - Castles, Palaces and Fortresses". *www.everycastle.com*. 16 October 2018 அன்று பார்க்கப்பட்டது.
2. ↑  UNESCO World Heritage Centre. "Forts and Castles, Volta, Greater Accra, Central and Western Regions". *whc.unesco.org* (ஆங்கிலம்). 16 October 2018 அன்று பார்க்கப்பட்டது.
3. ↑  "Elmina Castle - Ghana". *ElminaCastle.info*. 16 October 2018 அன்று பார்க்கப்பட்டது.
**சர் ஜான் எட்வர்ட் பவர் வாலிஸ்** (Sir John Edward Power Wallis) (3 நவம்பர் 1861 - 8 சூன் 1946) என்பவர் 1900 முதல் 1906 வரை மதராஸ் அரசு தலைமை வழக்கறிஞராகவும், 1914 முதல் 1921 வரை மதராஸ் உயர் நீதிமன்றத்தின் தலைமை நீதிபதியாகவும் பணியாற்றிய பிரித்தானிய வழக்கறிஞர் ஆவார்.

ஆரம்பகால வாழ்க்கை
-----------------

இவர் 1861 ஆம் ஆண்டு எகிப்தின், அலெக்சாந்திரியாவைச் சேர்ந்த ஜான் எட்வர்ட் வாலிஸ் என்பவரின் மகனாக பிறந்தார். இவர் டர்ஹாம், உஷாவ் கல்லூரி மற்றும் லண்டன் பல்கலைக்கழகம் (எம்.ஏ), போன்றவற்றில் கல்வி கற்றார். 1886 ஆம் ஆண்டிலிருந்து மிடில் டெம்பிளில் வழக்கறிஞராக பதிவு செய்துகொண்டு தொழிலில் ஈடுபட்டார்.

மதராசில் சிலகாம் வணித்தில் ஈடுபட்ட நிலையில், சி. ஏ. வைட்டிற்குப் பிறகு 1900 சனவரியில் மதராஸ் மாகாணத்தின் அரசு தலைமை வழக்கறிஞராக நியமிக்கப்பட்டார்.

சட்ட வாழ்க்கை
-------------

வாலிஸ் 1900 முதல் 1906 வரை மதராஸ் மாகாண அரசு தலைமை வழக்கறிஞராக பணியாற்றினார். மேலும் இவர் மதராஸ் சட்டமன்ற உறுப்பினராக நியமிக்கப்பட்டு 1904 முதல் 1906 வரை பணியாற்றினார். 1907 ஆம் ஆண்டில், வாலிஸ் மதராஸ் உயர்நீதிமன்ற நீதிபதியாக நியமிக்கப்பட்டார். 1914 சூலை முதல் அக்டோபர் வரை பொறுப்பு தலைமை நீதிபதியாக செயல்பட்டார். 1914 நவம்பரில், உயர்நீதிமன்ற தலைமை நீதிபதியாக செய்யப்பட்ட இவரது நியமனம் உறுதி செய்யப்பட்டது. இப்பதவியில் இவர் 1921 வரை பணியாற்றினார். 1926 ஆகத்து 19 அன்று, அவர் பிரிவி கவுன்சிலின் நீதித்துறை குழுவில் நியமிக்கப்பட்டார்.

இவர் 1908 இல் மெட்ராஸ் பல்கலைக்கழகத்தின் துணைவேந்தராக இருந்தார். 1903 ஆம் ஆண்டில், வில்லியம் ரிச்சர்ட்சன் ஃபோக்கின் மகளான டோரோதியா மார்கரெட் என்பவரை மணந்தார்.

குறிப்புகள்
-----------

1. ↑  Mair, Robert Henry (1914) (in en). *Debrett's House of Commons and the Judicial Bench*. Dean and Son. பக். 487.. பார்த்த நாள்: 4 May 2019.
2. ↑  *1891 England Census*
3. ↑  "Deaths". *தி டைம்ஸ்* (The Times Digital Archive): p. 1. 10 June 1946.
4. ↑  *The Catholic Who's Who and Yearbook*, vol. 9, Sir Francis Cowley Burnand, Burns & Oates, 1916, pg 473
5. ↑  *The County Families of the United Kingdom*, 59th ed. Edward Walford, 1919, pg 370
6. 1 2  *Burke's General and Heraldic Dictionary of the Peerage and Baronetage of the Landed Gentry*, 1914, pg 2578
7. ↑  *Who's Who*, A. & C. Black, 1918

குறிப்புகள்
-----------

* Buckland, C. E. (1915). *Dictionary of Indian Biography*. London: Swan Sonnenschein & Co. பக். 81.
*

வெளி இணைப்புகள்
---------------

* Works by or about J. E. P. Wallis
* Wikisource logo ஜே. இ. பி. வாலிஸ் எழுதிய அல்லது இவரைப்பற்றிய ஆக்கங்கள் விக்கிமூலத்தில்:
2005 ஆண்டுக்கான, உலகளாவிய மனிதர்களின் வாழ்நாள் எதிர்பார்ப்பு
**ஆயுள் எதிர்பார்ப்பு** அல்லது **வாழ்நாள் எதிர்பார்ப்பு** என்பது ஒரு மனிதரின் அல்லது உயிரினத்தின் சராசரி வாழும் காலத்தைக் குறிக்கும். பொருளியல் அல்லது மனித மேம்பாட்டு கருத்துச்சூழலில் ஒரு மனிதர் பிறந்ததில் இருந்து எவ்வளவு காலம் உயிர்வாழ்வார் என்ற எதிர்பார்ப்பை குறிக்கின்றது. குறிப்பாக ஒரு மனிதர் வசிக்கும் இடத்தை அல்லது நாட்டை முன்வைத்தும், ஆணா பெண்ணா என்ற வேறுபாட்டை முன்வைத்தும் இந்த அளவீடு மதிப்பீடு செய்யப்படுகின்றது. மனிதர்களின் சராசரி வாழ்நாள் (ஆயுள்) எதிர்பார்ப்பு சுவாசிலாந்தில் 32.6 இருந்து யப்பானில் 81 வரை இருக்கின்றது. பொருளாதார வளர்ச்சியில் சிறப்புற்ற நாடுகளில் வாழ்நாள் எதிர்பார்ப்பு அதிகமாக இருப்பதை இயல்பாக அவதானிக்க முடியும்.

விக்கிமீடியா பொதுவகத்தில்,  
 ***Life expectancy***   
என்பதின் ஊடகங்கள் உள்ளன.

மேற்கோள்கள்
-----------

1. ↑  ""Life Expectancy" – What does this actually mean?". *Our World in Data*. 2020-08-31 அன்று பார்க்கப்பட்டது.
2. ↑  "Period and cohort life expectancy explained: December 2019 – Office for National Statistics". *www.ons.gov.uk*. 2020-08-31 அன்று பார்க்கப்பட்டது.
3. ↑  S. Shryock, J. S. Siegel et al. The Methods, and Materials of Demography. Washington, DC, US Bureau of the Census, 1973
எண்ணெய்ப் படிவங்களை சிறப்பாகத் தயாரிக்கப்பட்ட எரிவாயு ஆலைகளின் உதவியுடன் ஆவியாக்கி அந்த ஆவியை ஒடுக்குவதன் மூலம் பெறப்படும் சுத்தமான திரவம் **ஆவி எண்ணெய்** (*essential oil*, *volatile oil*, *ethereal oil*, அல்லது *aetherolea*) என அழைக்கப்படும்.

இவ்வகை எண்ணெய்கள் நறுமணம் சேர்க்கப்படும் பல விசேட தன்மைகள் சேர்க்கப்படும் வெவ்வேறு பெயர்களில் தயாரிக்கப்படுகின்றது. (பயன்படுத்தப்படும் தொழில்நுட்ப முறைக்கேற்ப அதன் பெயர்கள் அமைந்திருக்கும்.)

இவ்வகை எண்ணெய் கலோரி குறைவானதாக இருப்பதனால், உடலிற்கு நன்மை பயக்கும்.

மேற்கோள்கள்
-----------

1. ↑  "essential oil". *Oxford English Dictionary* (online, American English ).. பார்த்த நாள்: 2014-07-21.
2. ↑  Reeds, P. J. (2000). "Dispensable and indispensable amino acids for humans". *The Journal of Nutrition* **130** (7): 1835S–40S. doi:10.1093/jn/130.7.1835S. பப்மெட்:10867060.
3. ↑  Lee, Myeong Soo; Choi, Jiae Choi (2012). "Aromatherapy for health care: an overview of systematic reviews". *Maturitas* **3** (71): 257–260. doi:10.1016/j.maturitas.2011.12.018. பப்மெட்:22285469.
ஆழ்கடற்படைகளுக்கு அவசியமான வானூர்தி தாங்கிகள்
**ஆழ்கடல் கடற்படை** (*Blue-water navy*) என்பது தனது நாட்டுத் துறைமுகங்களிலிருந்து நெடுந்தொலைவில் பெருங்கடல்களில் செயல்படக்கூடிய ஒரு கடற்படையைக் குறிக்கிறது. இதற்கு திட்டவட்ட வரையறைகள் எதுவும் இல்லை. இத்தகு கடற்படைகள் நெடு நாட்களுக்கு தங்கள் தளங்களிலிருந்து நெடுந்தொலைவில் போர் புரியக் கூடியவை. போர்க்கப்பல்கள் நீண்ட காலமாக தங்கள் தளங்களுக்குத் திரும்பாமல் போர் புரியத் தேவையான தளவாடங்கள், எரிபொருட்கள் ஆகியவற்றை எடுத்துச் செல்லும் போக்குவரத்துக் கப்பல்களும் இத்தகு கடற்படைகளில் இடம் பெறுகின்றன. திட்டவட்ட வரையறைகள் இல்லாத காரணத்தால் ஒரு நாட்டின் கடற்படை எப்போது "ஆழ்கடற்படை" நிலையை அடைகிறது என்பது குறித்து சர்ச்சைகள் நிலவுகின்றன. இந்த நிலையை அடைய வானூர்தி தாங்கிக் கப்பல்கள் கடற்படையில் இடம்பெறுவது அவசியம் என்ற கருத்தும் நிலவுகிறது. தற்போது அமெரிக்க, பிரெஞ்சு மற்றும் ரசியக் கடற்படைகளே ஆழ்கடற்படைகள் என கருதப்படுகின்றன. ஒரு நாட்டின் கடற்படை அந்நாட்டின் கடல் எல்லைக்கு அருகிலுள்ள கடற்பகுதிகளில் மட்டும் செயல்படக் கூடிய ஆற்றல் பெற்றிருந்தால் அது "கடல் எல்லைக் கடற்படை" (*Green-water navy*) என்று அழைக்கப்படுகிறது.

மேற்கோள்கள்
-----------

1. ↑  "British Maritime Doctrine, BR 1806, Third Edition". 2004. 2014-02-25 அன்று மூலம் பரணிடப்பட்டது. The operating areas of maritime forces range from the deep waters of the open oceans (known colloquially as blue water).
2. ↑  "Special Focus Area: Marine Sensors". *Targeting U.S. Technologies: A Trend Analysis of Reporting from Defense Industry*. Defense Security Service (United States Department of Defense). 2010. September 15, 2012 அன்று மூலம் பரணிடப்பட்டது. July 15, 2012 அன்று பார்க்கப்பட்டது.
3. ↑  Brown, Gary (31 March 2004), "Why buy Abrams Tanks? We need to look at more appropriate options", *On Line Opinion*, The National Forum
ஐக்கிய அமெரிக்க மூழ்காளர் பயிற்சி மதிப்பீட்டிற்காக நீரில் குதித்தல்
வார்சாவாவிலுள்ள நீர்மூழ்கு அருங்காட்சியகம்
முறைசாரா பொழுதுபோக்கு நீர்தாவல் கொடி
**ஆழ்நீர் தாவுதல்** அல்லது **ஆழ்நீர் மூழ்குதல்** (*Underwater diving*) என்பது நீரினடியே செல்லும் முறையாகும்; இதனை மூச்சுவிடும் கருவிகளுடனோ (இசுகூபா மூழ்கல் மற்றும் தரையிலிருந்து வழங்கப்பட்ட மூழ்கல்) அல்லது மூச்சடக்கியோ (எளிய நீர்ப்பாயல்) செய்யலாம். ஆழ்நீர் பரப்பில் காணப்படும் அழுத்தத்திலிருந்து தனிப்படுத்த வளிமண்டல மூழ்குடைகள் பயன்படுத்தபடலாம். அல்லது நிரம்ப ஆழங்களுக்குச் செல்கையில் ஏற்படும் அமுக்கநீக்க நோய்மை தீவாய்ப்புகளைத் தவிர்க்க நிரம்பல் மூழ்கல் நுட்பங்களைப் பயன்படுத்தலாம். 

பெரும்பாலான மூழ்கல் செயற்பாடுகள் குறைந்த ஆழத்திலேயே நடக்கின்றன; கவசம்தாங்கிய வளிமண்டல மூழ்குடைகள் கூட மிகுந்த ஆழங்களில் நீரின் அழுத்தத்தை தாங்கவியலாது உள்ளன. தவிரவும் மிகவும் பாதுகாப்பான சூழல்களில் மட்டுமே மூழ்குதல் செயல்படுத்தப்படுகிறது. எந்தளவு பாதுகாப்பான சூழல் தேவை என்பது ஒவ்வொரு மூழ்காளருக்கும் மாறுபடும். அபூர்வமாக நீரல்லாத நீர்மங்களில் மூழ்க வேண்டியத் தேவை ஏற்படுகின்றது.

**ஆழ்கடல் மூழ்குதல்** என்பது ஆழ்நீர் தாவுதலின் ஓர் வகையாகும். வழமையாக தரையிலிருந்து வழங்கு கருவியுடன் சீர்தரப்படுத்தப்பட்ட சீருடையுடன் வழமையான செப்பு தலைக்கவசத்துடன் கடலின் ஆழத்திற்கு மூழ்குவர். 

பொழுதுபோக்கு மூழ்குதல் என்பது மனமகிழ்விற்காக நிகழ்த்தப்படுவதாகும்.

மேலும் பார்க்க
--------------

இசுகூபா மூழ்கல்

சான்றுகள்
---------

1. ↑  Bitterman, Noemi. "10: Human factors and design in recreational diving equipment: A woman's perspective". *Women and pressure*. பக். 189–204.. பார்த்த நாள்: 14 September 2020.
2. ↑  Bitterman, Noemi; Ofir, Erez; Ratner, Nadav (2009). "Recreational diving: Reevaluation of task, environment, and equipment definitions". *European Journal of Sport Science* (Taylor and Francis) **9** (5): 321–328. doi:10.1080/17461390902874057.. பார்த்த நாள்: 14 September 2020.
3. ↑  Dimmock, Kay; Cummins, Terry; Musa, Ghazali (2013). "Chapter 10: The business of Scuba diving". in Musa, Ghazali; Dimmock, Kay. *Scuba Diving Tourism*. Routledge. பக். 161–173.. பார்த்த நாள்: 9 August 2020.

மேற்கோள்கள்
-----------
**ஆளுமைச் சிதைவு** (Personality disorder) என்பது, சமகாலச் சமூகத்தின் பொதுவான எதிர்பார்ப்பில் இருந்து விலகிக் காணப்படும் ஆளுமை வகைகளில் ஒன்றாகும்.

ஆளுமைச் சிதைவு தொடர்பான நோயறிமுறைகள் பெரிதும் தற்சார்பு கொண்டவையாக உள்ளன. எனினும் வளைந்து கொடுக்காத, தவறான நடத்தைக் கோலங்களும், பொதுவான செயற்பாட்டுக் குறைபாடுகளும், பெரும்பாலும், தனிப்பட்ட மற்றும் சமூகப் பிரச்சினைகளுக்குக் காரணமாக அமைகின்றன. வளைந்து கொடாத; தொடர்ந்து இருக்கும் உணர்வுகள், சிந்தனைகள், நடத்தைகள் என்பன "நிலைத்த மனக்கண் வடிவம்" (fixed fantasies) அல்லது "செயற்பிறழ்வு மனக்கண் நோக்கு" (dysfunctional schemata) என அழைக்கப்படும் அடிப்படையாக அமைந்த நம்பிக்கை முறைமைகளினால் உருவாவதாகக் கருதப்படுகின்றது.

அமெரிக்க உளநோய் மருத்துவக் கழகம் ஆளுமைச் சிதைவு என்பதற்கு வரைவிலக்கணம் கொடுத்துள்ளது. இதன்படி ஆளுமைச் சிதைவு என்பது,

"இந்நிலையை வெளிப்படுத்தும் ஒருவர் சார்ந்த பண்பாட்டினரின் எதிர்பார்ப்புக்குக் குறிப்பிடத் தக்க அளவு வேறுபாடான, தொடர்ந்திருக்கும் அக அனுபவம் மற்றும் நடத்தைக் கோலம் ஆகும்"

மேற்கோள்கள்
-----------

1. ↑  "Personality Disorder Statistics: OCD, PPD, APD, SPD BPD, HBD and More".
2. ↑  American Psychiatric Association (2013). *Diagnostic and Statistical Manual of Mental Disorders* (Fifth ). Arlington, VA: American Psychiatric Publishing. பக். 646–49. பன்னாட்டுத் தரப்புத்தக எண்:978-0-89042-555-8. .
3. ↑  "Chapter 1: Classification, prevalence, and etiology of personality disorders: Related issues and controversy". *Handbook of personality disorders : theory and practice*. Wiley. 2004. பன்னாட்டுத் தரப்புத்தக எண்:0-471-20116-2. இணையக் கணினி நூலக மையம்:52429596. .
Ektara, drone luteஒரு நரம்பு கொண்ட ஏக்தாராEktara, drum zitherஏக்தாரா கருவி
**ஏக்தாரா** (Ektara) என்பது தெற்கு ஆசியாயாவின் நாட்டுப்புற இசையில் பயன்படுத்தப்படும் ஒரு நரம்பிசைக் கருவியாகும். தெற்கு ஆசியாவில் தோன்றிய இது, வங்காளதேசம், இந்தியா, பாக்கித்தானின் நவீனகால இசையில் பயன்படுத்தப்படுகிறது. இது ஒரு விரலால் இசைக்கப்படுகிறது. 

ஆரம்பத்தில் ஏக்தாரா என்பது இந்தியாவில் அலைந்து திரிந்த நாடோடிப் பாடகர்கள், அரசர்களுக்காக பாடும் பாடகர்களின் வழக்கமான இசைக்கருவியாக இருந்தது. ஏக்தாரா என்பது குறைந்த சுருதியால் இசைக்கப்படும் கருவியாகும். இது தோலால் மூடப்பட்ட பூசணியின் காய்ந்த பகுதியைக் கொண்டுள்ளது. இதில் துண்டு செருகப்படுகிறது. இது இன்று இந்தியா, நேபாளத்தின் சில பகுதிகளில் யோகிகளால் பயன்படுத்தப்படுகிறது. அழைந்து திரியும் சாதுக்கள் தங்கள் பாடல்களுக்கும், பிரார்த்தனைகளுக்கும் இதனை பயன்படுத்துகிறார்கள். நேபாளத்தில், இந்த கருவி இராமாயணம், மகாபாரதத்தை பாடுவர்கள் கொண்டுள்ளனர்.

பயன்பாடு
--------

 ஏக்தாரா பாவுல் இசையில் ஒரு பொதுவான கருவியாகும்
ஏக்தாரா என்பது வங்காளத்தைச் சேர்ந்த பாவுல் இசையில் ஒரு பொதுவான கருவியாகும். வங்காளத்தில் பிரபலமான இசைக்குழுக்கள் மற்றும் திரைப்படங்களால் பாவுல் இசையை ஏற்றுக்கொண்டது. மேலும் அதன் தனித்தன்மையை அழித்துவிட்டதாக சமீபத்திய ஆண்டுகளில் சில சர்ச்சைகள் எழுந்துள்ளன. பரந்த பார்வையாளர்களைக் கவர்ந்திழுக்கும் முயற்சியில் ஏக்தாரா போன்ற பாரம்பரியக் கருவிகளை நவீன ஒலிகளுடன் கலப்பது பொதுவானதாகிவிட்டது. இது பூர்ணா தாஸ் பாவுலின் கூற்றுப்படி பாவுல் இசையின் "உண்மையான அழகை அழிக்கிறது". 

### கீர்த்தனை பாடுபவர்

ஏக்தாரா பொதுவாக கீர்த்தனை பாடுவதில் பயன்படுத்தப்படுகிறது. இது இறைவன் அல்லது இறைவியைப் புகழ்வதாக பாடும் ஒரு இந்து சமய பக்தி நடைமுறையாகும்.  ஏக்தாராவை சாதுக்கள் அல்லது அலைந்து திரியும் புனிதர்கள், சூஃபிக்கள் போன்றவர்களாலும், வங்காளத்தில் பாவுல்களாலும் பயன்படுத்தப்படுகிறது .

புகைப்படக் காட்சி
-----------------

* தில்லி,  புராணா கிலாவில் நடந்த "ருகானியாத்" மாய இசை விழாவில் ஏக்தாராவுடன் பார்வதி பாவுல் தில்லி, புராணா கிலாவில் நடந்த "ருகானியாத்" மாய இசை விழாவில் ஏக்தாராவுடன் பார்வதி பாவுல்
* 
*

மேற்கோள்கள்
-----------

1. ↑  Kadel, Ram Prasad (2007). *Musical Instruments of Nepal*. Katmandu, Nepal: Nepali Folk Instrument Museum. பக். 220, 229. பன்னாட்டுத் தரப்புத்தக எண்:978-9994688302.
2. ↑  "Baul Songs - From Ektara to Fusion Music". INdo-Asian News Service. 2011. 2014-09-24 அன்று பார்க்கப்பட்டது.
3. ↑  "Kirtan". Dictionary.com. 2014-09-16 அன்று பார்க்கப்பட்டது.
4. ↑  "Stringed Instruments". Gandharva Loka. 2014-10-21 அன்று மூலம் பரணிடப்பட்டது. 2014-09-16 அன்று பார்க்கப்பட்டது.
**கிறித்தோபர் பாரி காலின்சு** (Christopher Barry Collins) ஓர் அண்டவியலாளர் ஆவார். சுட்டீவன் ஆக்கிங்குடன் இணைந்து இவர் பல ஆவணங்களை எழுதியுள்ளார். வாட்டர்லூ பல்கலைக்கழகத்தில் பயன்பாட்டுக் கணிதத்தின் பேராசிரியராக உள்ளார்.

1972 ஆம் ஆண்டில் கேம்பிரிட்ஜ் பல்கலைக்கழகத்தில் எஃப். ஜெரார்டு பிரீடுலாந்தரின் மேற்பார்வையின் கீழ் காலின்சு தனது முனைவர் பட்டத்தைப் பெற்றார். ஆக்கிங்குடன் அவர் மேற்கொண்ட படைப்புகளில் ஒன்று, 1973 ஆம் ஆண்டு இவர் எழுதிய தட்டைத்தன்மைச் சிக்கலுக்குத் தீர்வு காண மானுடவியல் கொள்கையைப் பயன்படுத்தும் கட்டுரையாகும்.

மேற்கோள்கள்
-----------

1. ↑  Faculty profile, Univ. of Waterloo, retrieved 2015-07-22.
2. ↑  Davies, P. C. W. (1977), *Space and Time in the Modern Universe*, கேம்பிரிட்சு பல்கலைக்கழகப் பதிப்பகம், p. 215, ISBN 9780521291514.
3. ↑  Silk, Joseph (1994), *Cosmic Enigmas*, Masters of Modern Physics, **10**, Springer, p. 35, ISBN 9781563960611.
4. ↑  Breuer, Reinhard (2013), *The Anthropic Principle: Man as the Focal Point of Nature*, Springer, p. 111, ISBN 9781489967411.

|  |  |
| --- | --- |
| ஆளுமைக் கட்டுப்பாடு: கல்விசார் இதை விக்கித்தரவில் தொகுக்கவும் | 
* MathSciNet
* Mathematics Genealogy Project

 |
அணு ஆற்றல் உற்பத்தியில் பயன்படுத்தப்படும் வில்லைகள்
**எரிமம்** அல்லது **எரிபொருள்** (*Fuel*) என்பது பெரும்பாலும் நெருப்புடனோ நெருப்பின்றியோ எரிப்பதன் மூலம் ஆற்றல் தரும் பொருட்களைக் குறிப்பதாகும். அணுக்கருப் பிளவு அல்லது அணுக்கரு இணைவு போன்ற மற்ற ஆற்றல் மூலங்களையும் *எரிபொருள்* எனக் குறிப்பிடலாம். இவ்வெரி பொருட்களைச் சரியான முறையில் எரிக்கும் போது வெளிப்படும் ஆற்றல் வீட்டு மற்றும் தொழிற்சாலைத் தேவைகளுக்குப் பயன்படுத்தப்படுகின்றன.

எரிமங்களின் வகைகள்
------------------

எரிமங்களை இரு பெரும் வகைகளாகப் பிரிக்கலாம்.

* *இயற்கை* அல்லது *முதல்நிலை எரிபொருள்*:

இவை இயற்கையாகப் பெறப்படுபவை. விறகு, நிலக்கரி, பாறை எண்ணெய், இயற்கை வாயு போன்றவை இயற்கை எரிபொருட்களாகும்.
* *செயற்கை* அல்லது *இரண்டாம் நிலை எரிபொருள்*:

இவை இயற்கை எரிபொருட்களிலிருந்து பெறப்படுபவை. மரக்கரி, கல்நெய் , டீசல், மண்ணெண்ணெய், கரிவாயு போன்றவை செயற்கை எரிபொருட்களாகும்.
எரிபொருட்கள் பொதுவாக திண்ம, நீர்ம, வளிம எரிபொருட்கள் எனவும் வகைப்படுத்தப்படுகின்றன.

### திண்ம எரிமங்கள்

மரம், நிலக்கரி, பழுப்பு நிலக்கரி என்பன திண்ம எரிபொருள்.

### நீர்ம எரிமங்கள்

கல்நெய், மண்ணெண்ணெய், எரிசாராயம், எரிநெய் போன்றவை நீர்ம எரிபொருள்.

### வளிம எரிமங்கள்

நீர்ம நிலைப்படுத்தப்பட்ட பெட்ரோலிய வாயு, இயற்கை வாயு, சாணவாயு, உற்பத்தி வாயு, நீர்வாயு போன்றன வாயு எரிபொருட்கள்.

எரிமங்களின் கலோரி மதிப்பீடு
---------------------------

ஓர் அலகு பருமன் உள்ள எரிபொருள் முழுவதுமாக எரியும்போது வெளிப்படும் மொத்த ஆற்றல் அவ்வெரிபொருளின் *கலோரி மதிப்பீடு* எனப்படுகிறது.

திண்ம அல்லது நீர்ம எரிபொருட்களின் கலோரி மதிப்பீடு கிலோஜூல்/கிலோகிராம் (kJ/kg) என்ற அலகிலும் வளிம எரிபொருட்களின் மதிப்பீடு கிலோஜூல்/மீட்டர்3 (kJ/m3) என்ற அலகிலும் பயன்படுத்தப்படுகின்றன.

மேலும் பார்க்க
--------------

* உயிரி எரிபொருள்
* ஹைடிரோகார்பன்
* மண்ணெய்
* நிலக்கரி

மேற்கோள்கள்
-----------

1. ↑  Schobert, Harold (17 January 2013) (in en). *Chemistry of Fossil Fuels and Biofuels*. Cambridge University Press. பன்னாட்டுத் தரப்புத்தக எண்:978-0521114004. இணையக் கணினி நூலக மையம்:1113751780. .
2. ↑  Forbes, Robert James (1958). *Studies in Early Petroleum History*. Brill Publishers. பக். 149.
3. ↑  Bilkadi, Zayn. "The Oil Weapons". *Saudi Aramco World* **46** (1): 20–27.
1941 இல் வெளிவந்த திரைப்படம் பற்றி அலிபாபாவும் 40 திருடர்களும் ஐப் பார்க்க.

**அலிபாபாவும் நாற்பது திருடர்களும்** 1955 ஆம் ஆண்டு வெளிவந்த தமிழ்த் திரைப்படமாகும். டி. ஆர். சுந்தரம் இயக்கத்தில் வெளிவந்த இத்திரைப்படத்தில் எம். ஜி. இராமச்சந்திரன், பி. பானுமதி மற்றும் பலரும் நடித்துள்ளனர்.

தென்னிந்தியாவின் முதல் முழு நீள வண்ணப்படமாக இப்படம் அமைந்தது.

நடிகர்கள்
---------

இந்த படத்தில் நடிக்க எம். ஜி, ஆர் அவர்களுக்கு சம்பளமாக 12,500 ரூபாய் வழங்கப்பட்டது.

* எம். ஜி. ஆர் - - அலிபாபா (கதாநாயகன்)
* கே. சாரங்கபாணி
* பி. எஸ். வீரப்பா
* கே. ஏ. தங்கவேலு
* எம். ஜி. சக்கரபாணி
* ஓ. ஏ. கே. தேவர்
* கே. கே. சுந்தர்
* பானுமதி
* எம். என். ராஜம்
* வித்யாவதி
* பி. சுசீலா
* சாயீ சுபபலக்ஸ்மி
* வாஹீதா ரெஹ்மான்

கதைச்சுருக்கம்
--------------

அமீர் காசிம் கான் என்ற அரசனிடம் அகப்பட்டிருக்கும் பாக்தாத் நடன அழகி மார்சியானாயை (பானுமதி) காப்பாற்றுகிறான் மரவெட்டி அலிபாபா (எம்.ஜி.ஆர்). அலிபாபா வீட்டில் அடைக்கலம் புகும் மார்சியானா, அலிபாபாவை விரும்புகிறாள்.

ஒரு நாள், மரம் வெட்ட அலிபாபா செல்லும் பொழுது, கொள்ளையன் அபு ஹுசைனின் ரகசிய குகையை பார்த்துவிடுகிறான். அபு ஹுசைன் பயன்படுத்தும் கடவுச்சொல்லையும் கேட்டுவிடுகிறான் அலிபாபா. அந்த கொள்ளையர்கள் சென்ற பின்னர், அந்த கடவுச்சொல்லை பயன்படுத்தி, கொள்ளையர்களின் செல்வத்திலிருந்து சிறிதளவை எடுத்துச் சென்று ஏழைகளுக்கு உதவுகிறான் அலிபாபா. ஓர் இரவுப் பொழுதில், அலிபாபாவும் மார்சியானாவும் செல்வந்தர்கள் ஆகின்றனர்.

அதில் பொறாமை கொண்ட அலிபாபாவின் அண்ணன் காசிம் (எம். ஜி. சக்கரபாணி), அலிபாபாவின் திடீர் ரகசிய செல்வத்தை பற்றி தெரிந்து கொள்ள சலீமாவின் உதவியுடன் முயற்சிக்கிறான். அவ்வாறாக ரகசியத்தை தெரிந்து கொண்ட காசிம், அலிபாபாவை கொல்ல முயல்கிறான். சாதுர்யமாக மார்சியானா உதவி செய்ய, சண்டையிட்டு தப்பிக்கிறான் அலிபாபா.

பின்னர், பேராசை கொண்ட காசிம், அபு ஹுசைனின் ரகசிய குகைக்கு செல்கிறான். தங்கத்தையும் வைரத்தை அதிகம் பார்த்த அதிர்ச்சியில் கடவுச்சொல்லை மறந்து உள்ளவே அகப்பட்டு அபு கையால் கொல்லப்படுகிறான் காசிம். மீண்டும் அலிபாபா குகைக்கு வந்து தன் அண்ணன் இறந்ததைக் கண்டு அதிர்ந்து போய், சடலத்தை அப்புறப்படுத்துகிறான். காசிமின் மரணத்திற்கு பிறகு, பாக்தாத்தின் புதிய அரசனாகிறான் அலிபாபா. அந்நிலையில், கொள்ளையன் அபு ஹுசைன் குகைக்கு திரும்பி வர, காசிமின் சடலம் காணாமல் போனதை கண்டு அதிர்ந்து போகிறான். அந்த சடலத்தை எடுத்தவனை பிடிக்க கொள்ளையர்கள் தேடத்துவங்கினர்.

செருப்பு தைக்கும் குலாம் மூலமாக, அலிபாபாதான் அந்த மர்ம நபர் என்று தெரிய வந்ததும், குலாமை கொள்கிறான் அபு. அலிபாபாவை கொல்ல திட்டம் தீட்டி தனது சக கொள்ளையர்களை எண்ணெய் பீப்பாயில் ஒளியச்செய்து, வியாபாரி போல் வேடம் பூண்டு வருகிறான் அபு. அந்த சதி திட்டத்தை அலிபாபாவும் மார்சியானாவும் எவ்வாறு எதிர்கொண்டு முறியடித்தனர் என்பதே மீதிக் கதையாகும்.

இசை / பாடல்கள்
--------------

மதுரகாசி எழுதிய பாடல்களுக்கு, சுசர்லா தக்சிணாமூர்த்தி இசை அமைத்தார்.

1. மாசிலா உண்மை காதலி
2. சின்னஞ்சிறு சிட்டே
3. அழகான பொண்ணு நான்
4. நாம ஆடுவதும்
5. உன்னைவிட மாட்டேன்
6. உல்லாச உலகம்
7. ஸலாம் பாபு
8. அன்பினாலே ஆளவந்த
9. என் ஆட்டமெல்லாம்

மேற்கோள்கள்
-----------

1. ↑  "Kannan 2017, p. 69".
2. ↑  "RajadhyakshaWillemen1998".
3. ↑  "http://play.raaga.com". Archived from the original on 2014-11-21. 2019-02-24 அன்று பார்க்கப்பட்டது. External link in `|title=` (உதவி)CS1 maint: unfit url (link)
4. ↑  "tinypic.com".
5. ↑  "Baskaran1996".

வெளி இணைப்புகள்
---------------

* சர்வதேச திரைப்பட தரவுத் தளத்தில்
**ஆச்சார்ய கிருபளானி** என்று அறியப்படும் **ஜீவிதராம் பகவன்தாஸ் கிருபளானி** (நவம்பர் 11, 1888 – மார்ச்சு 19, 1982) இந்திய விடுதலைப் போராட்ட வீரர் மற்றும் அரசியல்வாதி ஆவார். இந்திய விடுதலையின் போது காங்கிரசு கட்சியின் தலைவராக இருந்தவர். பிரதமர் பதவிக்கான நபரைத் தேர்ந்தெடுக்கும் பொருட்டுக் காங்கிரசு கட்சிக்குள் நடத்தப்பட்ட தேர்தலில் சர்தார் வல்லப்பாய் படேல் அவர்களுக்கு அடுத்தபடியாக இரண்டாம் அதிகபட்ச வாக்குகளை இவர் பெற்றிருந்தார். எனினும் மோகன்தாசு கரம்சந்த் காந்தி ஜவகர்லால் நேருவைப் பிரதமராக்கினார்.

1970களின் நெருக்கடி நிலைக்குப் பின்னர் இவரது அரசியல் பங்களிப்பு குறைந்து போனது.

ஆரம்ப காலம்
-----------

ஜீவத்ராம்(ஜீவாத்ராம்) பகவன்தாஸ் கிருபளானி 1888 ஆம் ஆண்டு ஐதராபாத்தில் உள்ள சிந்து மாகாணத்தில் பிறந்தார். பூனேயில் உள்ள ஃபெர்குசன் கல்லூரியில் பட்டப்படிப்பு முடித்தவுடன் பள்ளியில் ஆசிரியராக பணி புரிந்தார். பின்னர் காந்தி தென் ஆப்ரிக்காவிலிருந்து வந்த பிறகு விடுதலை இயக்கத்தில் சேர்ந்தார். அவர் காந்திஜியிடம் மிகவும் நெருக்கமாக இருந்து ஒரு காலத்தில் அவரின் முக்கிய சீடராகவும் திகழ்ந்தார். அவர் 1970 இல் நடந்த அவசரகால பிரகடனத்திற்கு அதிருப்தி தெரிவித்தவர்களில் முக்கியமானவராக இருந்தார்.

கிருபளானி ஒத்துழையாமை இயக்கத்தில் பங்கேற்றதுடன் காந்தியின் குஜராத், மகாராஷ்டிரா ஆசிரமங்களில் சமுக சீர்திருத்தங்கள் மற்றும் கல்வி சம்பந்தப்பட்ட பணிகளில் ஈடுபட்டிருந்தார். பிறகு பிஹார் மற்றும் வடக்கிந்தியாவிற்கு சென்று புது ஆசிரமங்கள் அமைக்க எற்பாடு செய்தார்.

மேற்கோள்கள்
-----------

1. ↑  Bhavana Nair and Sudha Sanjeev, தொகுப்பாசிரியர் (1999). "J.B. Kripalani". *Remembering Our Leaders*. **Vol. 9**. Children Book Trust. பன்னாட்டுத் தரப்புத்தக எண்:81-7011-842-5.
2. ↑  [  J. B. Kripalani]

வெளி இணைப்புகள்
---------------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***ஆச்சார்ய கிருபளானி*** |
**காந்திஹாம் - திருநெல்வேலி ஹம்சாபார் எக்ஸ்பிரஸ்** இந்தியாவின் குஜராத் மாநிலம் காந்திதாம் தொடருந்து சந்திப்பு மற்றும் தமிழ்நாட்டின் திருநெல்வேலி சந்திப்பு இடையே செல்லும் மேற்கு ரயில்வே மண்டலத்தின் ஒரு விரைவு தொடருந்து ஆகும். வாராந்திர அடிப்படையில் 19423/19424 ரயில் எண்களுடன் இயக்கப்படும் என்று அறிவிக்கப்பட்டது.

16 சூலை 2018 முதல் இவ்வாராந்திர வண்டி எண் 19424 காந்திதாம் தொடருந்து நிலையத்திலிருந்து ஒவ்வொரு திங்கட்கிழமை அன்று மதியம் 1.50 மணியளவில் புறப்பட்டு, திருநெல்வேலியை புதன்கிழமை காலை 11.30 மணி அளவில் அடையும்.

19 சூலை 2018 முதல் வண்டி எண் 19423 திருநெல்வேலியிலிருந்து ஒவ்வொரு செவ்வாய்க்கிழமை அன்று காலை 7.45 மணிக்கு புறப்பட்டு, காந்திதாம் நகரத்திற்கு சனிக்கிழமை அதிகாலை 5.45 மணி அளவில் சென்றடையும்.

வழித்தடமும் நின்று செல்லும் இடங்களும்
-------------------------------------

| நிலைய குறியீடு | நிலையம் | வருகை | புறப்பாடு |
| --- | --- | --- | --- |
| **GIMB** | **காந்திதாம் சந்திப்பு** | --- | 14:00 |
| ADI | அகமதாபாத் சந்திப்பு | 19:00 | 19:20 |
| BRC | வதோதரா சந்திப்பு | 21:04 | 21:14 |
| ST | சூரத் | 23:40 | 23:50 |
| BSR | வசாய் சாலை | 03:05 | 03:10 |
| PNVL | பன்வெல் சந்திப்பு | 04:25 | 04:30 |
| RN | ரத்னகிரி | 09:00 | 09:05 |
| MAQ | மட்கான் சந்திப்பு | 12:30 | 12:40 |
| KAWR | கார்வார் | 13:40 | 13:42 |
| MAJN | மங்களூரு சந்திப்பு | 19:30 | 19:40 |
| CLT | கோழிக்கோடு | 22:57 | 23:00 |
| SRR | ஷோரனூர் சந்திப்பு | 01:10 | 01:20 |
| TCR | திருச்சூர் | 02:27 | 02:30 |
| ERS | எர்ணாகுளம் சந்திப்பு | 03:55 | 04:00 |
| KYJ | காயங்குளம் சந்திப்பு | 05:29 | 05:30 |
| TVC | திருவனந்தபுரம் | 07:55 | 08:00 |
| NJT | நாகர்கோவில் நகரம் | 09:28 | 09:30 |
| **TEN** | **திருநெல்வேலி சந்திப்பு** | 11:30 | --- |

இரயில் பெட்டி வரிசையமைவு
------------------------

திருநெல்வேலி - காந்திதாம் ஹம்சஃபர் விரைவுவண்டி தொடரந்து நிலையங்கள், ரயில் வேகம் போன்ற தகவல்களைக் காண்பிக்க எல்இடி திரைகள் கொண்ட 3-அடுக்கு ஏசி பெட்டிகள் மற்றும் தூங்கும் வசதி வகுப்பு பெட்டிகளுடன் இயங்குகிறது. மேலும் அறிவிப்பு அமைப்பு, தேநீர், காபி மற்றும் பால் விற்பனை இயந்திரங்கள், பெட்டிகளில் உயிரிகழிவறை உள்ளன.

19423 திருநெல்வேலி - காந்திதாம் ஹம்சஃபர் விரைவுவண்டி பெட்டி வரிசை.

| Loco | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | EOG | S3 | S2 | S1 | B1 | B2 | B3 | B4 | B5 | B6 | B7 | B8 | PC | B9 | B10 | B11 | B12 | B13 | B14 | B15 | B16 | EOG |

மேற்கோள்கள்
-----------

1. ↑  Humsafar Gandhidham-Tirunelveli Express Train Rolls Out Today: Schedule, Time Table, Other Details
2. ↑  Gandhidham-Tirunelveli Humsafar Express via Mangaluru
**சதீஷ் நினாசம்** (*Sathish Ninasam*) என்ற தனது திரைப்பெயரால் அறியப்பட்ட சிவா, கன்னடத் திரைப்படங்களில் தோன்றும் ஒரு இந்திய நடிகராவார். *மாதேஷா* (2008) திரைப்படத்தில் அறிமுகமான சதீஷ், *மனாசரே* (2009), *பஞ்சரங்கி* (2010), *லைஃபு இஷ்டேனு*, டிராமா (2012) போன்ற படங்களில் சிறிய ஆனால் குறிப்பிடத்தக்க வேடங்களில் தோன்றினார். 2013 ஆம் ஆண்டு லூசியா திரைப்படத்தில் இவரது நடிப்பு விமர்சன ரீதியான பாராட்டுகளைப் பெற்ற பிறகு இவர் புகழ் பெற்றார்.

ஆரம்ப கால வாழ்க்கை
------------------

சதீஷ் கர்நாடகாவின் மண்டியா மாவட்டத்திலுள்ள எலதஹள்ளி என்ற கிராமத்த்தில் ஒரு விவசாயக் குடும்பத்தில் பிறந்தார். சிறுவயதிலிருந்தே திரைப்படங்களில் ஆர்வம் கொண்டிருந்த இவர், அடிக்கடி வீட்டிலிருந்து அருகிலுள்ள திரையரங்குகளுக்கு சென்றுவிடுவார். இவரைக் கண்டுபிடித்து வீட்டுக்கு அழைத்துவர இவரது தாயார் இவரை தேடிவருவார்.

கர்நாடகாவின் சிமோகா மாவட்டம்|சிமோகா மாவட்டத்தின்]] சாகராவில் உள்ள ஹெகோடுவை தளமாகக் கொண்ட "நினாசம்" என்ற கலாச்சார அமைப்பில் நாடக நடிகராக தனது வாழ்க்கையைத் தொடங்கினார். அங்கு நடிப்பதற்கு முன்பு, இவர் நடிப்பில் இரண்டு ஆண்டு சான்றிதழ் படிப்பை முடித்தார்.

பூர்ணசந்திர தேஜஸ்வி, உ. இரா. அனந்தமூர்த்தி, கிரீஷ் கர்னாட் [[வில்லியம் சேக்சுபியர் ஆகியோரின் படைப்புகளால் ஈர்க்கப்பட்ட இவர், ஒரு"அர்த்தமுள்ள வாழ்க்கையை" நடத்துவதற்கான வேலையின் முக்கியத்துவத்தை உணர்ந்தார். படிப்பைத் தொடர்ந்து, 2006இல் பெங்களூரில் பணியாற்றத் தொடங்குவதற்கு முன்பு கர்நாடகா முழுவதும் நாடகங்களில் நடித்தார். பின்னர், பெங்களூரில் நாடகங்களை நிகழ்த்தி வந்த "சமஷ்டி தியேட்டர் குழும"த்தின் ஒரு பகுதியாக ஆனார்.

தொழில்
------

நடிகர்
------

ஒரு வருடம் தொலைக்காட்சியில் பணியாற்றிய பின்னர், 2008 ஆம் ஆண்டில் "மாதேஷா"வில் ஒரு சிறு வேடம் (சிறப்புத் தோற்றம்) வழங்கப்பட்டபோது, திரைப்படங்களில் தனது வாழ்க்கையைத் தொடங்கினார். நாடகத்தில் இவரது பாத்திரம் சிறந்த நகைச்சுவை நடிகருக்கான சிமா விருதுக்கு பரிந்துரைக்கப்பட்டது. இருப்பினும், 2013 ஆம் ஆண்டில் விமர்சன ரீதியாக பாராட்டப்பட்ட உளவியல் நாடகத் திரைப்படமான "லூசியா"வில் இவரது பாத்திரத்திற்காகவே, விமர்சகர்களிடமிருந்தும் பார்வையாளர்களிடமிருந்தும் பாராட்டப்பட்டார். இது ஜூலை 2013இல் லண்டன் இந்திய திரைப்பட விழாவில் திரையிடப்பட்டது. மேலும் இவரது நடிப்பு இவருக்கு பாராட்டுக்களைப் பெற்றது.

மேற்கோள்கள்
-----------

1. ↑  "Sathish Neenasam celebrates his birthday today". *The Times of India*. 20 June 2013.. பார்த்த நாள்: 21 June 2014.
2. ↑  "Chasing new frontiers". *The Hindu*. 13 September 2013.. பார்த்த நாள்: 12 June 2014.
3. 1 2  "Silver lining after a storm". *Deccan Herald*. 24 November 2013.. பார்த்த நாள்: 30 September 2014.
4. ↑  "Irfan Khan loved my acting in Lucia". ரெடிப்.காம். 16 August 2013. 4 August 2014 அன்று மூலதளத்திலிருந்து பரணிடப்பட்டது எடுக்கப்பட்டது. 12 June 2014 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் Sathish Ninasam
**பூம்பாறை** என்பது இந்தியாவில், தமிழ் நாட்டின், திண்டுக்கல் மாவட்டத்தில் உள்ள கொடைக்கானலில்  இருந்து 18 கிமீ (11 மைல்) தொலைவில் உள்ள ஒரு மலை கிராமமாகும். இது  பழனி மலைகளின் இதயம் போன்று இக்கிராமம் அமைந்துள்ளது. இது 1,920 மீட்டர் (6,300 அடி) உயரத்தில் அமைந்துள்ளது.

மக்கள் தொகை
-----------

பூம்பாறை கிராமத்தில் 1,073 குடும்பங்கள் உள்ளன. இதில் 2,251 ஆண்கள் மற்றும் 2,205 பெண்கள் ஆவர்.

பூம்பாறை குழந்தை வேலப்பருக்கு புகழ் பெற்றது. ஊரில் உள்ள 1533 தொழிலாளர்களில், வாழ்வாதாரத்திற்கான வழிமுறைகளில் சாதாரண தொழிலாளர்கள் 841, வேளாண் பணியாளர்கள் 279, கைவினைஞர் 392, மாத சம்பளம் வாங்குவோர் 10 பேர், பிறர் 11 பேர் என்றுள்ளனர்.

கல்வி
-----

பூம்பறை கிராமத்தில் ஒரு ஊராட்சி ஒன்றிய துவக்கப் பள்ளியும், ஒரு அரசு உயர்நிலைப்பள்ளி மற்றும் டேனிஷ் நர்சரி மற்றும் துவக்கப்பள்ளி ஆகியவை உள்ளன. ஊரில் உள்ள 5-14 வயதுடைய 1531 குழந்தைகளில், 891 பேர் பள்ளிக்குச் செல்லவிலாமல், வேலைக்குச் செல்கின்றனர், 136 பேர் பள்ளிக்கும் சென்று வேலைக்கும் செல்கின்றனர், 504 பேர் பள்ளிக்கு மட்டும் செல்கிறனர்.

குழந்தை வேலப்பர் கோவில்
-----------------------

முதன்மைக் கட்டுரை: குழந்தை வேலப்பர் கோயில்குழந்தை வேலப்பர் சுவாமி கோயில்
இங்கு உள்ள குழ்ந்தை வேலப்பர் கோவில் (குழந்தை வேலாயுத சுவாமி திருக்கோவில்)  மூன்றாயிரம் ஆண்டுகள் வரலாற்றைக் கொண்டதாக கூறப்படுகிறது. இக்கோயிலில் உள்ள சிலையானது போகர் என்னும் சித்தரால் நவபாசனத்தில் உருவாக்கப்பட்டது எனப்படுகிறது. இந்த கோயில் பழனி தேவஸ்தானத்தின் கீழ் வருகிறது. ஒவ்வொரு வருடமும் பூம்பாறை முருகனுக்கு தேர் திருவிழா  கொண்டாடப்படுகிறது. தைப் பூசத்திற்குப் பிறகு வரும் கேட்டை நட்சத்திரத்தன்று விழா நடைபெறுகிறது. பொதுவாக தை அல்லது மாசி மாதத்தில் இவ்விழா நடைபெறும்

மேல் பழனி காப்புக் காட்டில் பூம்பாறையின் அமைவிடம்

வெளிப்புற ஆதாரங்கள்
-------------------

* Poombarai photo 1
[*தொடர்பிழந்த இணைப்பு*]
* Poombarai photo 2
[*தொடர்பிழந்த இணைப்பு*]
* Poombarai photo 3

குறிப்புகள்
-----------

1. 1 2  "Census India: Tamil Nadu villages, Poombarai". *Census of India 2001*. இந்திய அரசு. 27 May 2002. p. 1. 2008-10-15 அன்று பார்க்கப்பட்டது.
2. ↑  Google Maps Terrain
3. ↑  Government of Tamil Nadu, Rural Development and Panchayat Raj Department, DISTRICT - DINDIGUL, BLOCK - KODAIKANAL, Panchayat Name - Poombari, MEANS OF LIVELIHOOD
[*தொடர்பிழந்த இணைப்பு*]
4. ↑  Government of Tamil Nadu, Department of School Education, Tamil Nadu Schools, Kodaikanal block, Poombari
[*தொடர்பிழந்த இணைப்பு*]
5. ↑  STATUS OF CHILDREN
[*தொடர்பிழந்த இணைப்பு*]
6. ↑  Arulmigu Dandayudhapani Swami Temple, Palani associated temples:Kulandai Velayudha Swami Tirukkovil
7. ↑  The Orange Properties, Tourist Attraction, Kuzhanthai Velappar Kovil
[*தொடர்பிழந்த இணைப்பு*]
8. ↑  kodaisriayyappastours.com POOMBARAI VILLAGE TOUR பரணிடப்பட்டது 2009-01-30 at the வந்தவழி இயந்திரம்
**கரும் குயிற்பாறு** அல்லது **கருங்கொண்டை வல்லூறு** (*Black Baza*) இவை தெற்காசியா, மற்றும் தென்மேற்கு ஆசியா காடுகளில் காணப்படும் சிறியவைகையான ஊன் உண்ணிப் பறவை ஆகும். இப்பறவை பல இடங்களுக்கு இடப்பெயர்ச்சி செய்கிறது. இந்தியப்பகுதிகளில் காணப்படும் இவ்வகையான பறவைகள் இந்திய தீபகற்பப்பகுதிகளிலும், இலங்கைதீவுகளுக்கும் இடப்பயற்சி செய்கிறது. இவை கருப்பு நிற கொண்டையுடன், வலுவான கால் நகங்களைக்கொண்டு காணப்படுகிறது. இவை உயரமான மரங்களின் மேல் பல நேரங்களில் அமர்ந்திருப்பதைக் காணமுடியும்.

விவரணம்
-------

*கருங்கொண்டை வல்லூறு* பறவையான இது பிற உயிரனங்களை வேட்டையாடி உண்ணும் மாமிச பட்சியாயாகும். இதன் நீளம் 30 முதல் 35 செமீ வரையும் சிறகு விரிந்த நிலையில் 66 செமீ முதல் 88 செமீ வரை நீளம் கொண்டதாக உள்ளது. இதன் எடை 168 முதல் 224 கிராம் வரை உள்ளது. இவை மற்ற பறவைகளை விரைந்து தாக்குவதற்கு இதன் எடை உறுதுணையாக இருக்கிறது. இவற்றில் ஆண்களுக்கு மட்டும் வெள்ளை நிற பட்டை கொண்டு வித்தியாசப்படுத்தப்பட்டுள்ளது.

இப்பறவைகள் இடப்பெயற்வின் போது சிறு சிறு கூட்டம் கூட்டமாகவே பறந்து செல்லும், ஆனால் இவை தங்கும் இடங்களில் மட்டும் பெரிய மந்தையாகக் காணப்படுகிறது. அந்திப்பொழுதுகளில் இவை கூட்டம் கூட்டமாக வானில் பறந்து செல்லும். இப்பறவை வானில் பறந்து செல்லும்போதே சிறிய பூச்சிகளைப் பிடித்து உண்ணும் பழக்கம் கொண்டது. மேலும் இலைகளின் மேல் காணப்படும் சிறிய பூச்சிகளைப் பிடித்து உண்ணும் பழக்கமும் உள்ளது.

பரவல்
-----

தெற்கு ஆசியா, மற்றும் தென்கிழக்காசியா வாழ்விட பறவையான இவை தாய்லாந்து, காங்காங் போன்ற நாடுகளுக்கு சென்று தனது எல்லையை விரிவுபடுத்திக்கொள்கின்றன. தென்னிந்தியப்பகுதிகளில் அமைந்துள்ள மேற்கு தொடற்சி மலை, கிழக்கு தொடற்சி மலைப்பகுதிகளிலும் காணப்படுகிறது. அதிக அளவாக இந்தியாவிஅலும் பர்மாவைலும் இனப்பெருக்க காலத்தைக்கழிக்கிறது. இப்பறவை சென்னையின் மையப்பகுதியில் அமைந்துள்ள சிறுவர் பூங்காவிலும் எப்போதாவது காணப்படுகிறது.
இப்பறவைகள் இரு பாலினரும் சேர்ந்தே புல் நாறு மற்றும் சிறு செடிகளின் கிளைகளைக்கொண்டு கூடுகட்டி அதன் முட்டைகளை பாதுகாத்து 26 முதல் 27 நாட்களில் குஞ்சு பொரிக்கிறது.

தலையின் மேல் கொண்டை போன்ற அமைப்பு

மேற்கோள்கள்
-----------

1. ↑  பன்னாட்டு பறவை வாழ்க்கை (2012). "*Aviceda leuphotes*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 26 November 2013 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2016-01-13 அன்று மூலம் பரணிடப்பட்டது. 2016-07-13 அன்று பார்க்கப்பட்டது.
3. ↑  Sivakumar, S; Prakash, Vibhu (2004). "Sexual dimorphism in Black Baza *Aviceda leuphotes*" (PDF). *Forktail* **20**: 139.. பார்த்த நாள்: 2016-07-13.
4. ↑  Sridhar, Hari (2007). "Participation by Black Baza *Aviceda leuphotes* in mixed-species bird flocks in rainforests of the Anamalai hills, Western Ghats, India". *Indian Birds* **3** (1).
5. ↑  Decandido, Robert; Nualsri, Chukiat; Allen, Deborah; Bildstein, Keith L. (2004). "Autumn 2003 raptor migration at Chumphon, Thailand: a globally significant raptor migration watch site" (PDF). *Forktail* **20**: 49–54.. பார்த்த நாள்: 2016-07-14.
6. ↑  Kannan, R (1985). "Sight record of Blackcrested Baza (*Aviceda leuphotes*) in Madras". *J. Bombay Nat. Hist. Soc.* **82** (3): 654–655.
7. ↑  Sivakumar, S; Prakash, Vibhu (2005). "Nesting of Jerdon's Baza Aviceda jerdoni and Black Baza A. leuphotes in Buxa Tiger Reserve, West Bengal, India" (PDF). *Forktail* **21**: 169–171.. பார்த்த நாள்: 2016-07-14.
**கல்வி கோபாலகிருஷ்ணன்** என்பவர் ஒரு தமிழ் எழுத்தாளராவார். தமிழில் குழந்தைகளுக்குத் தொடர்ச்சியாக அறிவியல் நூல்களை எழுதியவர். இவர் 300 க்கும் மேற்பட்ட நூல்களை எழுதியிருக்கிறார்.

இவர் துவக்கத்தில் பாடப் புத்தகங்களுக்கு ஓவியம் வரையும் வேலையைச் செய்துவந்தவர். பின்னர் ஆசிரியர்கள் மற்றும் குழந்தைகளுக்கு உதவும் வகையில் *கல்வி* என்ற இதழைத் துவக்கினார். இந்த இதழில் எழுத எழுத்தாளர் பற்றாக்குறை வந்த காரணத்தினால் தானே முழுமூச்சுடன் எழுதி இதழைக் கொண்டுவந்தார். இந்த இதழின் பெயரான ’கல்வி’ இவரின் பெயருக்கு முன் அடைமொழியாக மாறியது. பல நாட்டுக் குழந்தைகளின் பின்னணியை அறிமுகப்படுத்தும் *பறக்கும் பாப்பா* என்ற கதாபாத்திரத்தை 'சுதேசமித்திரன்' தீபாவளி மலரில் அறிமுகப்படுத்தினார். அது பிரபலமடைந்தது இதனால் பறக்கும் பாப்பா கதாபாத்திரத்தைக் கொண்டு குழந்தைகளுக்கான சுவையான பல பொது அறிவு நூல்களை எழுதினார்..

இவர் எழுதிய நூல்களில் சில
-------------------------

1. உடல் உறுப்புகளும் அவற்றின் செயல்களும்
2. காற்றின் கதை
3. கானகக் கன்னி (தாவரங்களைப் பற்றி)
4. குறள்நெறிய காந்தியடிகள்; 1991 (முதியோர் இலக்கியத்திற்கான யுனசுகோ பரிசுபெற்றது)
5. கொடிய நோய்களும் அவற்றைத் தவிர்ப்பதும்
6. சுண்டுவிரல் சீமா
7. பஞ்ச பூதங்களின் வரலாறு
8. பண்டை உலகில் பறக்கும் பாப்பா (பரிணாமத்தின் கதை)
9. பாலர் கதைக் களஞ்சியம்
10. மந்திரவாதியின் மகன் (பூச்சிகளின் வாழ்க்கை)
11. மிட்டாய் பாப்பா (எறும்பு, தேனீக்கள் பற்றி, இந்த நூல் யுனெஸ்கோவின் பரிசைப் பெற்றது.)
12. முதியோருக்காக; அபிராமி பப்ளிகேஷன்ஸ், சென்னை-1.
13. வள்ளுவர் வழியில் காந்தியடிகள்; 1977

மேற்கோள்கள்
-----------

1. ↑  ஆதி வள்ளியப்பன் (15 நவம்பர் 2016). "சிறார் இலக்கியச் சாதனையாளர்கள்". *கட்டுரை*. தி இந்து. 20 நவம்பர் 2016 அன்று பார்க்கப்பட்டது.
இந்தியாவின் கடற்கரையின் மொத்த நீளம் 7516 கி.மீ ஆகும். இதில் 13 பெரிய துறைமுகங்களும், 187 நடுத்தர மற்றும் சிறிய துறைமுகங்களும் கொண்டு அமைந்துள்ளது.
இத்துறைமுகங்களின் வழியாக 95 சதவீத வெளிநாட்டு வணிகம் நடைபெறுகிறது.
பெரிய துறைமுகங்கள் அனைத்தும் மத்திய அரசின் கட்டுப்பாட்டிலுள்ள துறைமுக பொறுப்புக் கழகத்தால் நிர்வகிக்கப்படுகின்றன.
நடுத்தர மற்றும் சிறிய துறைமுகங்கள் மாநில அரசால் நிர்வகிக்கப்படுகின்றன.

பெரிய துறைமுகங்கள்
------------------

இந்தியாவின் மேற்கு கடற்கரையில் அமைந்துள்ள துறைமுகங்கள் காண்ட்லா, மும்பை, மர்மகோவா, புது மங்களுர், கொச்சி ஆகியனவாகும். இந்தியாவின்
கிழக்கு கடற்கரையிவல் அமைந்துள்ள பெரிய துறைமுகங்கள் தூத்துக்குடி, சென்னை, எண்ணூர், விசாகப்பட்டினம், பாரதீப், ஹால்தியா, கொல்கத்தா ஆகியவை ஆகும்

மேற்கோள்கள்
-----------

1. ↑  IWAI revises cargo handling target to 100 MT on national waterways by FY22, *Economic Times*, 30 December 2019.
2. ↑  "Maruti Suzuki planning to transport vehicles via inland waterways". *news*. Economic Times. 25 July 2016. 25 July 2016 அன்று பார்க்கப்பட்டது.
3. ↑  PTI (12 August 2016). "Government to spend Rs 50,000 crore on river front development: Nitin Gadkari". *news*. The Economic Times. 12 August 2016 அன்று பார்க்கப்பட்டது.
**கரியுகத்தில்** உள்ள ஸ்ரீ தத்தாத்ரேய தெய்வத்தின் முதல் அவதாரங்களாகக் (அவதாரங்கள்) கருதப்படும் ஸ்ரீபாத் ஸ்ரீ **வல்லபாவுடன்** தொடர்புடைய தூய இடம் **குருபுரம்**. இக்கிராமம் இந்தியாவின் தெலுங்கானா மற்றும் கருநாடக மாநிலங்களின் எல்லையில் கிருட்டிணா ஆற்றின் கரையில் அமைந்துள்ளது. இக்கிராமம் குருவாபூர், குருகட்டா, குருகாடி, வல்லபபுரம் என்றும் அழைக்கப்படுகிறது.

ஸ்ரீபாத் வல்லபா தனது வாழ்க்கையின் பெரும்பகுதி இங்கு தங்கியிருந்தார். குருபுரத்தின் மத இன்றியமையாமை *ஸ்ரீ குரு சரித்திரம், சிறீ தத்தாத்ரேயாவுடன் தொடர்புடைய பிற தூய நூல்களில் குறிப்பிடப்பட்டுள்ளது.* *ஸ்ரீபாத் வல்லபா இங்கு பல லீலாக்களை செய்தார்.* *குருச்சிரீதத்தைப் பொறுத்தவரை, குருபுரத்தைப் பார்வையிடும் மக்கள், எல்லா சிக்கல்களிலிருந்தும் விடுபட்டு ஆரோக்கியமான, வளமான வாழ்க்கையால் ஆசீர்வதிக்கப்படுவதாக நம்புகின்றனர்.*

குறிப்புகள்
-----------

* அதிகாரப்பூர்வ வலைத்தளம்
* டாக்டர் பி.என். ஜோஷி எழுதிய *ஸ்ரீ தத்தாத்ரேயா த்யன்கோஷ்* (ஸ்ரீ தத்ததேயா தியான்கோஷ் பிரகாஷன், புனே, 2000).
* டாக்டர் ஆர்.சி.தேரே (பத்மக்நாத பிரகாஷன், புனே) *எழுதிய தத்தா-சம்பிரத்யாச்சா இதிஹாஸ்* ( *தத்தா சம்பிரதாய வரலாறு* ).
* *ஸ்ரீ பாத சரித்ரா- சங்கர் பட் (ஸ்ரீ மல்லடி டிஸ்கிதுலுவால் தெலுங்கு பதிப்பில் சமர்ப்பிக்கப்பட்டது)*
* *சங்சிப்த ஸ்ரீபாத ஸ்ரீவல்லபா சிருத்மருதம் பரயண கிரந்தம் (திருமதி பிரசன்னா குமாரி தெலுங்கு பதிப்பால் சுருக்கப்பட்டது)*
* *ஸ்ரீபாதா ஸ்ரீ வல்லப வலைத்தளம் - www.sripadavallabha.org*
* *ஸ்ரீபாத வல்லபா அற்புதங்கள் - www.sripadavallabhamiracles.com*
**இந்து விதவைகள் மறுமணச் சட்டம், 1856** பிரிவு XV என்பது 25 சூலை 1856 அன்று இந்தியாவின் அனைத்து பகுதிகளிலும் இந்து விதவைகளின் மறுமணத்தைச் சட்டச் செல்லுபடியாக்கியது. இச் சட்டம் அக் காலத்தில் இந்தியாவை ஆண்ட பிரித்தானிய கிழக்கிந்திய நிறுவனத்தால் கொண்டுவரப்பட்டது.

இந்து சமயத்தில் விதவைகள் ஒதுக்கப்பட்டவர்களாகவும், விதவைகள் மறுமணம் புறக்கணிக்கப்பட்டதாகவும் இருந்து நெடுங்காலமாக இருந்து வந்தது. குறிப்பாகக் குடும்பத்தின் கௌரவத்தையும், சொத்தையும் பேணவும் இது அவசியம் என்று இந்துக்களால் கருதப்பட்டது. இச் சட்டம் கொண்டுவரப்பட்ட ஈஸ்வர சந்திர வித்யாசாகர் அவர்களின் பங்களிப்பு முக்கியமானது.

மேற்கோள்கள்
-----------

1. ↑  Chandrakala Anandrao Hate (1948). *Woman and Her Future*. New Book Company. பக். 156.. பார்த்த நாள்: 16 December 2018.
2. ↑  Penelope Carson (2012). *The East India Company and Religion, 1698-1858*. Boydell Press. பக். 225–. பன்னாட்டுத் தரப்புத்தக எண்:978-1-84383-732-9. .
3. ↑  B. R. Sunthankar (1988). *Nineteenth Century History of Maharashtra: 1818-1857*. Shubhada-Saraswat Prakashan. பக். 522. பன்னாட்டுத் தரப்புத்தக எண்:978-81-85239-50-7.. பார்த்த நாள்: 16 December 2018.
**பாலகோட் போர்** (*Battle of Balakot*) மகாராஜா இரஞ்சித் சிங் மற்றும் சையத் அகமது பரேல்வி ஆகியோரின் படைகளுக்கு இடையே பாக்கித்தானின் மன்செரா மாவட்டத்திலுள்ள பாலகோட்டில் 6 மே 1831 அன்று நடந்தது. பரேல்வி சீக்கியர்களுக்கு எதிராக ஜிகாத் அறிவித்து பாலகோட்டில் ஒரு முகாமை நிறுவினார். ஷா இஸ்மாயில் தெல்வி மற்றும் அவரது பழங்குடியினருடன் சேர்ந்து, சீக்கியர்களை விடியற்காலையில் தாக்கினார். போர் நாள் முழுவதும் நீடித்தது. சீக்கிய வீரர்கள் இறுதியில் சையத் அகமது பரேல்வியைக் கொன்றனர். மேலும் அவரது நூற்றுக்கணக்கான சீடர்களும் கொல்லப்பட்டனர்.   

போரில், ஷா இஸ்மாயில் தெல்வியும் சீக்கிய வீரர்களால் கொல்லப்பட்டார். பாலகோட்டைத் தங்கள் பேரரசுடன் சேர்த்து, சீக்கியப் பேரரசின் மேற்கு எல்லையை ஆப்கானிஸ்தான் எல்லைக்குள் ஆழமாக விரிவுபடுத்திய சீக்கியர்களுக்கு இந்தப் போர் ஒரு வெற்றியாகும். இந்த பெரிய வெற்றிக்குப் பிறகு, சீக்கியர்கள் ஆப்கானியர்களிடமிருந்து பெசாவரைக் கைப்பற்றுவதை நோக்கி தங்கள் படைகளைத் திருப்பினர்.

சான்றுகள்
---------

1. ↑  Ahmad, M. (1975). Saiyid Ahmad Shahid: His Life and Mission (No. 93). Lucknow: Academy of Islamic Research and Publications. Page 27.
2. ↑  Adamec, Ludwig W. (2009), *Historical Dictionary of Islam*, Scarecrow Press, ISBN 978-0-8108-6303-3
3. ↑  Jalal, Ayesha (2009), "The Martyrs of Balakot", *Partisans of Allah: Jihad in South Asia*, Harvard University Press, pp. 58–113, ISBN 978-0-674-03907-0
4. ↑  Jacques, Tony. *Dictionary of Battles and Sieges*.
**வாகன் பொது நூலகங்கள்** (Vaughan Public Libraries) என்பது கனடாவின் ஒன்ராறியோவிலுள்ள வாகன் நகரத்து ஏழு நூலகங்களின் கூட்டு நூலக அமைப்பாகும். இதில் 5,34000 எண்ணிக்கையளவில் நூல்களும் குறுந்தட்டுகளும் பிறவும் உள்ளன. ஆண்டும்தோறும் 
1.7 மில்லியன் நபர்கள் பார்வையிடுவதாக அறியப்படுகிறது. இது ஏழு கிளை நூலகங்களுடன் இரண்டு அறிவுவள நூலகங்களையும் கொண்டுள்ளது. வாகன் நகரில் வாழும் பன்மொழிச் சூழலுக்கேற்றவாறு ஆங்கிலம், பிரெஞ்சு மட்டுமின்றி சீனம், பஞ்சாபி, தமிழ் எசுப்பானியம், உருசியம், இத்தாலியம், கொரியம், எபிரேயம், இந்தி, உருது, குசராத்தி, பாரசீகம், போர்த்துகீசம், மலையாளம், வியட்நாமியம் ஆகிய மொழிகளிலும் பல்லாயிரக்கணக்கான நூல்களைக் கொண்டுள்ளது.
இதன் தற்போதைய தலைவராக மர்கி சிங்கிள்டன் உள்ளார்.

உறுப்பினர்களுக்கான வசதி
-----------------------

வாகன் நகரில் வசிப்போருக்கும், சொத்துரிமை உள்ளோருக்கும், கல்வி கற்போருக்கும் பணிபுரிவோருக்கும் இலவச உறுப்பினர் அட்டை வழங்கப்படும். இதுமட்டுமின்றி, அரோரா பொது நூலகம், பிரம்ப்டன் நூலகம், கலிடன் பொது நூலகம், கிங் டவுன்சிப் நூலகம், நியுமார்க்கட் நூலகம், ரிச்மண்டு பொது நூலகம், மர்க்கம் பொது நூலகம் ஆகியவற்றில் உறுப்பினராய் இருப்பவர்க்கும் இலவச உறுப்பினர் அட்டை வழங்கப்படுகிறது. மற்றவர்கள் ஆண்டுக் கட்டணமாக $80 பணம் செலுத்திப் பெற்றுக் கொள்ளலாம்.

சேவைகள்
-------

நூலக உறுப்பினர்களுக்கு நூல்கள், இணையவழி மின்னூல்கள், ஒலிநாடாக்கள் உட்பட அனைத்து உள்ளடக்கங்களும் கிடைக்கின்றன.
அவை:

* தகவல் மற்றும் மேற்கோள் நூல்கள்
* எழுத்து தரவுத்தளத்திற்கு முழு அணுக்கம்
* குழுத் தகவல்கள்
* இணைய அணுக்கம்
* குழந்தைகள், இளையோர், பெரியோர்களுக்கான நிகழ்ச்சிகள்
* பிற நூலக நூல்கள்
* பதிவிறக்கக் கூடிய இலவச ஒலிக்கோப்புகள்
* பொதுவான மைக்ரோசாப்ட் சேவைகள்
* நூலகருக்கு மின்னஞ்சல் அனுப்புதல்
* இணையவழி ஆய்வுக்கான மடலாடல் சேவை
* வணிக உள்ளடக்கங்கள்
* படிக்கும் அறைகள்
* மின்வருடி, நகலெடுப்பான், அச்சுப்பொறிகள்
* ஆங்கிலத்தை இரண்டாம் மொழியாகக் கற்க உதவி
* தமிழ் உட்பட பன்மொழிகளில் நூல் திரட்டுகள்
* மின்னணு உள்ளடக்கங்கள்

சிறப்புத் திரட்டுகள்
--------------------

பலவித படிப்பாளர்களுக்காக சிறப்புத் திரட்டுகள் உள்ளன.
பெரியோர்க்கான கல்வியறிவு – இத்திரட்டில் உள்ளவை பெரியவர்கள் அடிப்படை அறிவைப் பெற்றிருக்கத் தேவையான நூல்கள், இணைய இணைப்புகள், ஒலிக்கோப்புகள், தரவுதளங்கள் ஆகியன. இப்பிரிவு நூலகத்தின் அனைத்து வளாகங்களிலும் உள்ளது.

பிளாக் எரிடேச்சு - இது 1989 ஆம் ஆண்டில் தொடங்கப்பட்டது. டஃபரின் கிளார்க் நூலகத்தில் இப்பிரிவு உள்ளது.

திரைத்துறைத் திரட்டுகள் - இது பியரே பெர்டன் நூலகத்திலும், பதுசுட் கிளார்க் நூலகத்திலும் உள்ளது. விருதுபெற்ற உலகத்திரைப்படங்கள் இத்திரட்டில் உள்ளன. சிறப்பாகத் தாயரிக்கப்பட்ட திரைப்படங்களும் இயக்குனர்களின் திறனை வெளிக்காட்டும் திரைப்படங்களும் இங்கே உள்ளன.

இரண்டாம் மொழியாக ஆங்கிலம் – இத்திரட்டில் ஆங்கிலம் கற்க விரும்பும் பயனர்களுக்கான நூல்கள், குறுவட்டுகள், ஒலிக்கோப்புகள் ஆகியன உள்ளன. மேலும், வெளினாட்டு ஆங்கிலத் தேர்வுகளுக்கான பல ஆக்கங்கள் உள்ளன என்பது குறிப்பிடத்தக்கது.

அரச ஆவணங்கள் – பதுசுட் கிளார்க் நூலகத்தில் இத்திரட்டு உள்ளது. மைய, மாநில அரசுகளின் ஆவணங்களான கணக்கெடுப்புத் தரவுகள், கொள்கைகள், ஆய்வுப் பக்கங்கள், வரலாற்றுப் பதிவுகள் ஆகியன உள்ளன.

உள்ளூர் தொடர்பானவை – இன வாரியாக, குலவாரியாக மக்களின் குடும்ப அமைப்புகளை உருவாக்க இது உதவும். தற்கால, முற்கால உள்ளூர் ஆவணங்களும் இதில் அடக்கம். வாகன் என்னும் நகரின் வளர்ச்சியை, அதன் சிற்றூர் நிலையிலிருந்து காட்டும் ஆவணங்களும் இங்கு உள்ளன.

வெளியிணைப்புகள்
---------------

* வாகன் பொது நூலகங்கள் (ஆங்கிலத்தில்)
**பெரிய பொன்முதுகு மரங்கொத்தி** (**Greater Flameback**) பெரும்பாலும் இந்திய துணைக்கண்டத்தில் காணப்படுகிறது. மேலும் தென்சீனா, சுமத்திரா, மலாய் தீபகற்ப பகுதிகளிலும் காணப்படுகிறது.

பெயர்கள்
--------

தமிழில்  :**பெரிய பொன்முதுகு மரங்கொத்தி**

ஆங்கிலப்பெயர்  :**greater goldenback, large golden-backed woodpecker**

அறிவியல் பெயர் :***Chrysocolaptes guttacristatus***

உடலமைப்பு
---------

31 செ.மீ- குங்குமச் சிவப்பு உச்சந்தலையும் கொண்டையும் கொண்ட இதன் பிடரியும் பின்கழுத்தும் வெண்மைநிறம், முதுகும் இறக்கைகளும் பொன்நிறமாக இருக்கும். பிட்டம் உச்சந்தலைபோலவே சிவப்பாக இருக்கும். உடலின் கீழ்ப்பகுதி வெளிர்மஞ்சள் நிறமாகக் கருநிறச் செதிள் அமைப்புடையது. கண்களிலிருந்து கன்னங்கள் வழியே செல்லும் கருப்புப் பட்டைகள் இதன் தனித்த அடையாளம்.

காணப்படும் பகுதிகள், உணவு
-------------------------

தமிழ்நாட்டின் மேற்கு மலைத்தொடர் சார்ந்த வட்டாரங்களில் காணப்படும். இது சேர்வராயன் மலையிலும் இருக்கக் கூடும். இன்னமும் அதுபற்றிய உறுதியான தகவல் இல்லை. அடிமரங்களில் தொத்தி, பட்டைகளைத் தட்டிப் பூச்சிகளை வெளிப்படுத்திப் பிடித்துத் தின்னும். இது பார்ப்பவர் கண்களில் படாதபடி திறமையாக மறைந்து கொள்ளும். பூச்சிகளோடு மலர்ந்தேன். இலுப்பைப்பூ ஆகியனவற்றையும் உணவாகக் கொள்ளும். கீறிச்சிட்டுச் சிரிப்பது போலக் கத்தும்.

இனப்பெருக்கம்
-------------

டிசம்பர் முதல் மார்ச் வரை அடி மரத்தைக் குடைந்து ஒரே ஒரு முட்டையிடும்.

மேற்கோள்கள்
-----------



1. ↑  "*Chrysocolaptes guttacristatus*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 2012. 26 November 2013 அன்று பார்க்கப்பட்டது.
2. ↑  "*பெரிய பொன்முதுகு மரங்கொத்தி*Greater\_flameback". 17 அக்டோபர் 2017 அன்று பார்க்கப்பட்டது.
3. ↑  **தமிழ்நாட்டுப் பறவைகள்** **முனைவர் க.ரத்னம்**-**மெய்யப்பன் பதிப்பகம்** *பக்கம் எண்*:97
**ஆர். இந்திரகுமாரி** என்பவர் ஒரு இந்திய அரசியலவாதி மற்றும் முன்னாள் தமிழக அமைச்சராவார். இவர் தமிழக சட்டமன்றத்துக்கு அண்ணா திராவிட முன்னேற்றக் கழகத்தின் சார்பில் நாட்ராம்பள்ளி தொகுதியில் இருந்து 1991 தேர்தலில் தேர்ந்தெடுக்கப்பட்டார். இவர் ஜெ. ஜெயலலிதா தலைமையிலான அரசில் சமூக நலத்துறை அமைச்சராக 1991 முதல் 96 வரை பொறுப்பு வகித்தார். இவர் 2006இல் தி.மு.க வில் இணைந்தார்.

ஊழல் வழக்கில் சிறை தண்டனை
-------------------------

1991-96 காலகட்டத்தில் ஜெயலலிதா தலைமையிலான அமைச்சரவையில் சமூக நலத் துறை அமைச்சராக இந்திராகுமாரி இருந்த போது அவர் மீது 1997-இல் பள்ளி மாணவர்களுக்கான இலவசப் பொருட்களை வாங்கியதில் ஊழல் செய்ததாக வழக்குத் தொடரப்பட்டது. இந்த வழக்கில் இந்திராகுமாரிக்கு 29 செப்டம்பர் 2021 அன்று 5 ஆண்டுகள் சிறை தண்டனை விதித்து நீதிமன்றம் தீர்ப்பு அளித்துள்ளது.

மேற்கோள்கள்
-----------

1. ↑  "1991 Tamil Nadu Election Results, Election Commission of India" (PDF). 2010-10-07 அன்று மூலம் (PDF) பரணிடப்பட்டது. 2016-01-31 அன்று பார்க்கப்பட்டது.
2. ↑  Scam Count
3. ↑  Chennai Corner
4. ↑  அ.தி.மு.க. முன்னாள் அமைச்சர் இந்திர குமாரி மற்றும் கணவருக்கு ஊழல் வழக்கில் 5 ஆண்டு சிறை
5. ↑  ஊழல் வழக்கு : அதிமுக முன்னாள் அமைச்சர் இந்திரகுமாரி குற்றவாளி என தீர்ப்பு